<classify> Akizungumza na gazeti hili, Kibadeni alisema aliichukua timu katika mazingira magumu kutoka kwa kocha Fredy Minziro na kwamba pamoja na timu hiyo kushika nafasi za mkiani kwenye msimamo lakini hana hofu kwa sababu anajua anachokifanya.Naridhika na viwango vinavyooneshwa na wachezaji wangu pamoja na kwamba hatupati ushindi, lakini hilo halinipi hofu kwa sababu kuna kitu nilikuwa nakihitaji ambacho ni kuwa na kikosi kazi na tayari nimekipata, alisema Kibadeni.Kocha huyo alisema ameandaa mazoezi maalumu kwa ajili ya kukiimarisha kikosi chake, ikiwa ni pamoja na mbinu mbadala zinazoweza kuwapatia ushindi utakaowasaidia kukabiliana na ushindani uliopo kwenye ligi.Alisema hawezi kuahidi mambo makubwa katika kipindi hiki, lakini mikakati yake na benchi lake la ufundi ni kuhakikisha JKT Ruvu inazinduka kutoka katika hali ngumu iliyopo nayo na kujiweka kwenye nafasi nzuri kama ilivyokuwa msimu uliopita.JKT Ruvu moja ya timu iliyokuwa tishio misimu ya nyuma, imejikuta katika wakati mgum tangu kuanza kwa msimu huu na kutia hofu uwepo wake wa msimu ujao kwani hadi sasa ina pointi mbili tu.  <topic>: michezo 